Nyártól Mocsai lesz a Vasas trénere
Meglepõ sajtóközlemény jelent meg a UNIQA-Vasas hivatalos honlapján, amely szerint nyártól Mocsai Lajos irányítja majd az angyalföldi nõikézilabda-csapatot. Köstner Vilmos szerzõdése a 2004-2005-ös szezon végén jár le, amelyet közös megegyezéssel a felek nem kívántak meghosszabbítani.
Mozgalmasan kezdõdött a 2005-ös esztendõ Mocsai Lajos számára. A kézilabda-szakember elõször visszautasította a horvát Lokomotiva Zagreb nõi gárdájának ajánlatát, majd elfogadva a német VfL Gummersbach férfi együttesének felkérését, húsvéthétfõ óta ismét a Bundesligában dolgozik.

A Testnevelési Egyetemen dolgozó tréner három hónapra vállalt feladatot Németországban, s annak ellenére, hogy helyi lapokban sejtelmesen nyilatkozott a folytatásról, a napokban - a korábbi tárgyalások lezárásaként - kétéves megállapodást kötött Markovits László ügyvezetõ elnökkel az UNIQA-Vasas felnõtt nõikézilabda-csapat vezetõedzõi posztjára.

A kiváló edzõ nyártól visszatér a korábbi közös sikerek helyszínére, hiszen a Vasas az irányítása alatt a nyolcvanas évek elején magyar bajnoki címet és BEK gyõzelmet ért el. A jelenlegi vezetõedzõ, Köstner Vilmos szerzõdése a 2004-2005-ös szezon végén jár le, amelyet közös megegyezéssel a felek nem kívántak meghosszabbítani.

A klubvezetõség hét játékossal már korábban megállapodott a jövõ évet illetõen, ezen túl pedig az új vezetõedzõvel egyeztetve és az õ javaslatára kerülnek szerzõdtetésre a további játékosok. A cél a következõ években a bajnokságban folyamatosan elõrelépni és a hagyományokhoz híven az élvonalba kerülni.